nahid-hub/BLUGE-bengali-wikipedia-section-title-prediction huggingface dataset:
১৩শ শতকে মঙ্গোল যোদ্ধাদের বাহিনী এশিয়া ও ইউরোপের বিস্তীর্ণ অঞ্চল জুড়ে ত্রাসের রাজত্ব কায়েম করে। অমানবিক, অসুরীয় নির্মমতার সাথে শত্রুদের কচুকাটা করে তারা বিশ্বের ইতিহাসে বৃহত্তম স্থল সাম্রাজ্য গড়তে সক্ষম হয়।

মঙ্গোলরা আদিতে উরাল পর্বতমালা থেকে গোবি মরুভূমি পর্যন্ত বিস্তৃত মধ্য এশিয়ার সমভূমিগুলিতে বাস করত। তারা যাযাবরের মত পশুর পাল নিয়ে ঘুরে বেড়াত এবং ইউর্ত নামের অস্থায়ী পশমী তাঁবু খাটিয়ে বসবাস করত। তারা তাদের ভেড়া, ঘোড়া ও ছাগলের পালের জন্য নতুন নতুন তৃণভূমির সন্ধান করত। ষাঁড়ের গাড়িতে করে তাদের পশমী তাঁবুগুলি পরিবহন করত। ঘোড়াগুলি মঙ্গোলদের জীবনযাত্রার অপরিহার্য অংশ ছিল। তারা সবসময় মাদী ঘোড়ার সদ্যদোয়ানো দুধ পান করত। তারা কাঠের কাঠামো থেকে ঝোলানো চামড়ার থলেতে ঘোড়ার দুধ গাঁজিয়ে কুমিস নামের একটি ঝাঁজালো পানীয় বানাত। যুদ্ধবিজয়ের পরে উৎসবে সবাই কুমিস পান করত এবং ঘোড়ার লোম থেকে বানানো তারের বীণা বাজাত।

মঙ্গোলদের নেতাদেরকে "খান" নামে ডাকা হত। ১২০৬ খ্রিষ্টাব্দে তেমুজিন খান নামের মঙ্গোল নেতা সমস্ত মঙ্গোল গোত্রগুলি এক পতাকার নিচে নিয়ে আসেন। তার নাম দেওয়া হয় চেঙ্গিস খান, অর্থাৎ “সবার প্রভু”। সারা জীবন ধরে অসংখ্য সমরাভিযানশেষে চেঙ্গিস খান শেষ পর্যন্ত পূর্বে প্রশান্ত মহাসাগরের উপকূল থেকে পশ্চিমে ইউরোপের দানিউব নদী পর্যন্ত এক সুবিশাল সাম্রাজ্য গঠন করেন, যার মধ্যে বিরাট পারস্য সাম্রাজ্যও ছিল এক অংশমাত্র। ১২১১ সালে চেঙ্গিস খান চীন আক্রমণ করেন এবং ১২১৫ সালের মধ্যে মঙ্গোলদের হাতে চীনের তৎকালীন রাজধানী বেইজিংয়ের পতন ঘটে। ১২১৭ সালে মঙ্গোলরা চীন ও কোরিয়া নিয়ন্ত্রণ করত। কারাকোরুম শহরে (বর্তমানে মঙ্গোলিয়াতে অবস্থিত) তাদের রাজধানী ছিল । ১২১৯ সালে মঙ্গোলরা পশ্চিমদিকে অগ্রসর হয়ে খোয়ারিজম সাম্রাজ্য (পারস্য ও তুরস্ক) আক্রমণ করে। ১২২৪ সালে তারা রাশিয়া, পোল্যান্ড ও হাঙ্গেরি আক্রমণ করে। চেঙ্গিস খান যুদ্ধক্ষেত্রে নির্মম হলেও তার সাম্রাজ্যে শান্তি বজায় রাখেন এবং শক্ত হাতে কিন্তু ন্যায়বিচারের সাথে শাসন করেন। তার সময়ে বাণিজ্যের বিকাশ ঘটে।

১২২৭ সালে চেঙ্গিস খানের মৃত্যুর পরেও মঙ্গোলরা আক্রমণ অব্যাহত রাখে। ১২২৯ সালে চেঙ্গিস খানের এক পুত্রসন্তান ওগাদাই খান মঙ্গোলদের নেতা হন। চেঙ্গিস খানের আরেক সন্তান বাতু খান এবং সুবোতাই খানের নেতৃত্বে ১২৩৭ সালে মঙ্গোল বাহিনী উত্তর রাশিয়া দখলের জন্য আক্রমণ করে। তাদের সেনাবাহিনীর নাম ছিল “স্বর্ণালী দঙ্গল”। ইউরোপে মঙ্গোলদের দ্রুতি ও হিংস্রতার কথা ছড়িয়ে পড়লে সেখানকার জনগণ আতঙ্কগ্রস্ত হয়ে পড়ে। প্রতিটি মঙ্গোল সেনা পাঁচটি ঘোড়া নিয়ে চলাচল করত এবং প্রত্যেকে তীরন্দাজি ও বর্শা নিক্ষেপে অত্যন্ত দক্ষ ছিল। ঘোড়সওয়ারী হয়ে তারা কেবল পা দিয়ে ঘোড়াদের নিয়ন্ত্রণ করত, এবং খালি দুই হাত তীর ছোঁড়া বা বর্শা নিক্ষেপের কাজে লাগাত। যুদ্ধের সময় তারা ছিল ক্ষমাহীন, নিষ্ঠুর যোদ্ধা। তারা গোটা শহরের সবাইকে সদলবলে হত্যা করে তাদের সম্পদ লুন্ঠন করে অন্য শহর আক্রমণ করতে যেত। ১২৪১ সালে মঙ্গোলদের নেতা ওগাদাই খানের মৃত্যুর সংবাদ পশ্চিমে এসে পৌঁছালে ইউরোপে অগ্রসরমান মঙ্গোলবাহিনী আবার এশিয়াতে ফেরত যায়, ফলে ইউরোপ পরিত্রাণ পায়।

সঠিক অনুচ্ছেদ শিরোনাম কোনটি?
titleA. সিন্ধু অববাহিকার সভ্যতা
titleB. সমসাময়িক যুগ (বিংশ শতাব্দীর দ্বিতীয়ার্ধ)
titleC. শিল্প বিপ্লব
titleD. মঙ্গোল সাম্রাজ্য
উত্তর: titleD
২০১০ সালে ঘরোয়া ক্রিকেটের এইচআরভি ও চ্যাম্পিয়ন্স লীগে সেন্ট্রাল স্ট্যাগস দলের সহকারী কোচের দায়িত্ব পালন করেন। অক্টোবর, ২০১২ সাল থেকে তাকে নিউজিল্যান্ড জাতীয় ক্রিকেট দলের বোলিং কোচের দায়িত্ব দেয়া হয়। কিন্তু, ২০১৫ সালের ক্রিকেট বিশ্বকাপের ফাইনালে নিউজিল্যান্ড দল খেললেও এ পদ থেকে ইস্তফা দেন তিনি। এ তিন বছরে ট্রেন্ট বোল্ট ও টিম সাউদি’র ন্যায় বোলার তৈরির ক্ষেত্রে তার অবদান প্রশংসনীয়। ২০১৫ সালে মুম্বাই ইন্ডিয়ান্সের বোলিং কোচ হিসেবে যোগ দিয়েছেন তিনি।

সঠিক অনুচ্ছেদ শিরোনাম কোনটি?
titleA. কোচ
titleB. সম্মাননা
titleC. নিষেধাজ্ঞা
titleD. খেলোয়াড়ী জীবন
উত্তর: titleA
২০০১ সাল থেকে ২০০৯ সাল পর্যন্ত ইউরোপীয় ইউনিয়ন ই-অর্থ নির্দেশিকা "ইলেকট্রনিক অর্থ প্রতিষ্ঠানের ব্যবসার গ্রহণ, নিরীক্ষণ এবং বিশুদ্ধ তত্ত্বাবধান" বাস্তবায়ন করেছে। ২০০৭ সালে ইইউ পেমেন্ট সার্ভিসেস নির্দেশিকার আহ্বানগুলো একত্রিকরণ অর্থপ্রদান প্রতিষ্ঠান এবং ইলেক্ট্রনিক অর্থ সংস্থানগুলির পক্ষে যাওয়ায়, ইইউ ইলেক্ট্রনিক মুদ্রার বাস্তব প্রকৃতি নিয়ে সংশয় দেখা যায়। এই একত্রিত করার অর্থ দাঁড়ায় যে, ইলেক্ট্রনিক মুদ্রার প্রকৃতি ব্যাংক অর্থ বা শাস্ত্রীয় অর্থের মতই হবে।

বাংলাদেশে ইলেক্ট্রনিক মুদ্রা বৈধ হলেও বিট কয়েন বা ক্রিপ্টোকারেন্সিগুলো আইন দ্বারা সমর্থিত নয়। ক্রিপ্টোকারেন্সির লেনদেনে বাংলাদেশ ব্যাংকের বর্তমানে সতর্কতা জারি করেছেন। 'ডিজিটাল ওয়ার্ল্ড ২০১৭’ সম্মেলনের এক সেমিনারে বাংলাদেশ ব্যাংকের ডেপুটি গভর্নর এস কে সুর চৌধুরী জানিয়েছিলেন, ২০১৮ সালের জুন নাগাদ, কিভাবে দ্রুত ডিজিটাল মুদ্রার প্রচলন করা যায় তা খতিয়ে দেখার জন্য কেন্দ্রীয় ব্যাংক এবং সরকারি ও বেসরকারি সংস্থার সমন্বয়ে কমিটি পরিষদ করা হবে।

সঠিক অনুচ্ছেদ শিরোনাম কোনটি?
titleA. পদ্ধতির প্রকারভেদ
titleB. আইন
titleC. তুলনা
titleD. মোবাইল ডিজিটাল ওয়ালেট
উত্তর: titleB
বিদ্যালয়ের ছাত্র অবস্থাতেই ভারতীয় বিদ্যালয়ের সদস্যরূপে ১৯৬৭ সালে ইংল্যান্ড গমন করার সুযোগ পান। ১৮ বছর বয়সে লর্ডসে এমসিসি বিদ্যালয় দলের বিপক্ষে খেলায় অংশ নেন। খেলায় তিনি ১০৪ রানের অপরাজিত ইনিংস খেলেন। খেলার শেষ দুই বলে ছক্কা হাঁকিয়ে দলের বিজয় নিশ্চিত করেন।

১৯৭১-৭২ মৌসুমে রঞ্জী ট্রফির খেলায় পাঞ্জাবের সদস্যরূপে মধ্যপ্রদেশের বিপক্ষে খেলেন। খেলায় তিনি অপরাজিত দ্বি-শতরানের ইনিংস উপহার দেন। ১৯৭২-৭৩ মৌসুমে দিল্লির বিপক্ষেও একই ইনিংস খেলেন।

১৯৭৫-৭৬ মৌসুমে সফররত শ্রীলঙ্কা দলের বিপক্ষে অনানুষ্ঠানিক টেস্ট খেলায় অংশ নেন। টেস্ট মর্যাদাবিহীন নিম্নমূখী রানের খেলায় তিনি ১১৮ রান তুলেন। ঐ খেলায় ভারত দল ৬৪ রানে জয় পেয়েছিল। ১৯৭৫-৭৬ মৌসুমে শ্রীলঙ্কা সফর শেষে অল্প কিছুদিন পরই নিউজিল্যান্ড গমনের উদ্দেশ্যে তাকে ভারত দলে অন্তর্ভূক্ত করা হয়।

সঠিক অনুচ্ছেদ শিরোনাম কোনটি?
titleA. ইংল্যান্ড গমন
titleB. অবসর
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleA
ইয়াজিদি বা এজিদি হচ্ছে একটি কুর্দি নৃ-ধর্মীয় গোষ্ঠী, যাদের রীতিনীতির সাথে জরথুস্ত্র ধর্মমতের সাদৃশ্য রয়েছে। ইয়াজিদিগণ প্রধানত উত্তর ইরাকের নিনেভেহ প্রদেশে বসবাস করে। আমেরিকা। জর্জিয়া এবং সিরিয়াইয় উল্লেখযোগ্য সংখ্যক ইয়াজিদিদের সাক্ষাৎ মেলে। ১৯৯০ সালের দিকে ইয়াজিদিদের একটা অংশ ইউরোপে বিশেষ করে জার্মানীতে অভিবাসিত হয়। ইয়াজিদিগণ বিশ্বাস করেন, ঈশ্বর পৃথিবী সৃষ্টি করেছেন এবং তিনি সাতটি পবিত্র জিনিস বা ফেরেশতার মাঝে এটাকে স্থাপন করেছেন। এই সাতজনের প্রধান হচ্ছেন মেলেক তাউস, ময়ুর ফেরেশতা।

সঠিক অনুচ্ছেদ শিরোনাম কোনটি?
titleA. ইয়াজিদি
titleB. বৌদ্ধ ধর্ম
titleC. কনফুসীয় ধর্ম
titleD. ইরানী ধর্ম
উত্তর: titleA
বিজয়চন্দ্র মহতাব বাংলা সাহিত্যে গভীরভাবে জড়িত ছিলেন। তিনি ১৯১৪ সালে বর্ধমানের বঙ্গীয় সাহিত্য সম্মেলনের ৮ তম অধিবেশনে অভ্যর্থনা কমিটির সভাপতি ছিলেন। তিনি যে, কুড়িটি বই লিখেছেন সেগুলির মধ্য থেকে ইম্প্রেসন, দ্য ইন্ডিয়ান হরাইজন, মেডিটেশন, স্টাডিজ, বিজয়গীতিকা (তার সুরারোপিত সংগৃহীত গান) , ত্রয়োদশী (কবিতা), রনজিৎ (নাটক), এবং মনালিসা (বিজ্ঞান-নাটক) উল্লেখযোগ্য।

সঠিক অনুচ্ছেদ শিরোনাম কোনটি?
titleA. লেখক
titleB. শাসনকাল
titleC. প্রথম জীবন
titleD. জীবন
উত্তর: titleA
একটা ১৯৯৮ স্পেস স্যাটেলাইট মিশন প্রমাণ করেছিল যে, বীবর "রটাস" মায়েরা মহাকাশে তাদের বংশধরদের জন্যে যথেষ্ট পরিমাণে দুধ তৈরি করতে অথবা তাদের খাওয়াতে পারেনি। যাইহোক, পরবর্তীকালে গর্ভবতী ইঁদুরদের ওপর এক গবেষণায় দেখা গিয়েছে যে, প্রাণীরা সফলভাবে বাচ্চার জন্ম দিতে এবং তাদের স্বাভাবকভাবে দুধ খাওয়াতে সক্ষম হয়েছিল।

আজ পর্যন্ত মহাকাশে কোনো মনুষ্য সন্তানের জন্ম হয়নি এবং কোনো শিশু মহাকাশে যায়নি। তা সত্ত্বেও, শিশুদের মহাকাশে পাঠানোর ভাবনা যথেষ্ট গম্ভীর, কেননা, অনেকে আলোচনা করেন মহাকাশে যাতায়াতকারী পরিবারগুলোর শিশুদের জন্যে কীভাবে কার্যক্রম লেখা হবে।

সঠিক অনুচ্ছেদ শিরোনাম কোনটি?
titleA. সন্তান জন্মদান
titleB. গর্ভাবস্থা
titleC. চিন
titleD. মহাকাশ কার্যক্রমে নারীগণ
উত্তর: titleA
ব্যাংককে মার্কিন রোমাঞ্চপ্রেমী রিচার্ডের দেখা হয় একটু পাগলাটে ড্যাফির সাথে। ড্যাফি তাকে থাইল্যান্ড উপসাগরের জনমানবশূন্য একটি দ্বীপের কথা বলে, যেখানে একটি লুক্কায়িত সৈকত ও হ্রদ রয়েছে। ড্যাফি তাকে বলে কয়েক বছর আগে সে এবং আরও কিছু পর্যটক সেখানে যায় কিন্তু কিছু সমস্যা দেখা দিলে তার ফিরে আসে। ড্যাফি রিচার্ডকে একটি মানচিত্র দিয়ে আত্মহত্যা করে। রিচার্ড ফ্রাঙ্কোইস ও এটিয়েন নামে এক ফরাসি যুগলকে সেখানে যাওয়ার জন্য আগ্রহী করে এবং তারা তিনজন কো সামুই পাড়ি দেয়। রিচার্ডের দুজন মার্কিনের সাথে দেখা হয় যারা তাকে বলেন ঐ দ্বীপে ক্যানাবি চাষ হয় তার এ ধরনের গুজব শুনেছেন। রিচার্ড তাদের একটি মানচিত্র দিয়ে চলে আসে। দ্বীপে যাত্রাপথে রিচার্ড ফ্রাঙ্কোইসের রূপে মুগ্ধ হন। দ্বীপের এক প্রান্ত থেকে সাঁতার কেটে অন্য প্রান্তে ওঠে তারা দেখে থাই চাষীরা ক্যানাবি ক্ষেত পাহারা দিচ্ছে। চাষীরা যাতে তাদের না খুঁজে পায় সে লক্ষ্যে তারা তাদের পূর্ব জায়গায় ফিরে আসে।

সৈকতের কমিউনিটির প্রধান সাল তাদের জানায় যে চাষীরা এই কমিউনিটিকে সেখানে থাকতে দিয়েছে কারণ তারা দ্বীপে অন্য কাউকে আসতে দেন না। রিচার্ড তাকে জানায় এই দ্বীপে আসার মানচিত্র কাউকে দেয় নি। তিনজনই এই কমিউনিটির সাথে মিশে যায়। রিচার্ড ও ফ্রাঙ্কোইসের মধ্যে প্রেমের সম্পর্ক গড়ে উঠলে এটিয়েন জানায় ফ্রাঙ্কোইস যদি রিচার্ডের সাথে সুখী হয় তাহলে তার আপত্তি নেই। কিন্তু রিচার্ড একটি হাঙর মারলে সে জনপ্রিয় হয়ে ওঠে এবং সালের প্রেমিক বাগসের সাথে তার বিরোধ সৃষ্টি হয়। কো ফা গান থেকে কিছু জিনিসপত্র আনতে যাওয়ার সময় সাল রিচার্ডকে তার সাথে যাওয়ার কথা বলে। পথিমধ্যে তাদের সেই দুজন মার্কিনদের সাথে দেখা হয় যাদের রিচার্ড মানচিত্র দিয়েছিল। রিচার্ড সালকে জানায় সে তাদের মানচিত্র দেয় নি। সাল তাকে ভয় দেখিয়ে তার সাথে শারীরিক সম্পর্কে লিপ্ত হয়। ফিরে এসে রিচার্ড ফ্রাঙ্কোইসকে একথা জানায় না। সবকিছু স্বাভাবিক যাচ্ছিল। হঠাৎ কমিউনিটির একজন জেলে হাঙরের আক্রমণে মারা যায় এবং ক্রিস্টো নামের একজন গুরুতর আহত হয়। সাল তাদের গোপনীয়তা রক্ষার্থে কোন চিকিৎসককে নিয়ে আসতে মানা করে এবং ক্রিস্টোও অন্যত্র যেতে মানা করে। তার অবস্থা খারাপ হতে থাকলে তাকে একঘরে করা হয়।

মার্কিনরা পার্শ্ববর্তী দ্বীপে পৌঁছালে, সাল দেখে তাদের কাছে মানচিত্রের একটি কপি রয়েছে এবং রিচার্ডকে তাদের উপর নজর রাখতে বলে। ইতিমধ্যে সাল সবাইকে তার ও রিচার্ডের মধ্যে শারীরিক সম্পর্কের কথা বলে দেয়। ফ্রাঙ্কোইস এতে দুঃখ পায়। রিচার্ডকে দল থেকে বের করে দেওয়া হয়। মার্কিনরা দ্বীপে পৌঁছালে চাষীরা তাদের খুঁজে পায় এবং হত্যা করে। রিচার্ড তা দেখে ভীত হয় এবং ফ্রাঙ্কোইস ও এটিয়েনকে নিয়ে এই দ্বীপ ত্যাগ করতে চায়। কিন্তু এটিয়েন হাঙরের কামড়ে আহত ক্রিস্টোকে ছেড়ে যেতে চায় না। রিচার্ড চাষীদের হাতে ধরা পরে এবং তারা তাকে কমিউনিটির কাছে নিয়ে আসে। প্রধান চাষী সালকে একটি বুলেট লোড করা একটি বন্দুক দিয়ে বলে রিচার্ডকে গুলি করতে, তাহলে সে তাদের সেখানে থাকতে দিবে অন্যথায় তাদের এখনি দ্বীপ ছেড়ে চলে যেতে হবে। সাল ট্রিগার চাপে কিন্তু তা খালি ছিল। সালের হত্যা করতে চাওয়া দেখে সবাই বিস্মিত হয় এবং সবাই দল ছেড়ে তাদের নিজ নিজ পথে চলে যায়। দীর্ঘদিন পরে রিচার্ড সৈকতের কমিউনিটির সাথে তোলা একটি ছবি সম্বলিত ফ্রাঙ্কোইসের একটি ইমেইল পায়।


সঠিক অনুচ্ছেদ শিরোনাম কোনটি?
titleA. কাহিনী সংক্ষেপ
titleB. মূল্যায়ন
titleC. বিতর্ক
titleD. মুক্তি
উত্তর: titleA
শ্যামাপ্রসাদ মুখোপাধ্যায়ের পরিবারের আদিনিবাস ছিল পশ্চিমবঙ্গের হুগলী জেলার জিরাট গ্রামে ৷ তাঁর প্রপিতামহ পারিবারিক কারণে হুগলী জেলারই এক ব্রাহ্মণ অধ্যুষিত গ্রাম দিগসুই থেকে জিরাটে এসে বসতি গড়েন ৷ তাঁর পিতামহ ছিলেন মেধাবী ৷ তিনি জিরাটের বিত্তশালীদের সাহায্যে কলকাতায় ডাক্তারী পড়তে আসেন এবং পরে জিরাট গ্রাম ছেড়ে কলকাতার ভবানীপুরে বসতি স্থাপন করেন ৷

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. মৃত্যু
titleC. পারিবারিক ইতিহাস
titleD. শৈশব ও শিক্ষা
উত্তর: titleC
জে.কে. রাউলিং এবং হ্যারি পটার সিরিজ "ফিলোসফার্স স্টোন" প্রকাশের পর থেকে অনেক পুরস্কার পেয়েছে। এর মধ্যে উল্লেখযোগ্য হচ্ছে চারটি "হুইটেকার প্লাটিনাম বুক এওয়ার্ডস" (সবগুলো ২০০১ সালে), তিনটি নেসলে স্মার্টিস বুক প্রাইজ (১৯৯৭-১৯৯৯), দুটি স্কটিশ আর্টস কাউন্সিল বুক এওয়ার্ডস (১৯৯৯ ও ২০০১), উদ্বোধনী হুইটব্রেড বর্ষসেরা শিশুতোষ গ্রন্থ পুরস্কার, (১৯৯৯), ডব্লিউ এইচ স্মিথ বর্ষসেরা বই (২০০৬)। ২০০০ সালে হ্যারি পটার অ্যান্ড দ্য প্রিজনার অব আজকাবান শ্রেষ্ঠ উপন্যাস বিভাগে হিউগো পুরস্কারের জন্য মনীত হয় কিন্তু পায়নি। তবে ২০০১ সালে হ্যারি পটার অ্যান্ড দ্য গবলেট অব ফায়ার বইটি উক্ত পুরস্কার ছিনিয়ে নেয়। অন্যান্য সম্মাননার মধ্যে রয়েছে কার্নেগি মেডেলের জন্য ১৯৯৭ সালে মনোনয়ন, ১৯৯৮ সালে "গার্ডিয়ান চিলড্রেন'স এওয়ার্ড" পুরস্কারের সংক্ষিপ্ত তালিকায় স্থান, বিভিন্ন স্থানে স্মরনীয় বইয়ের তালিকায় স্থান, আমেরিকান লাইব্রেরি এসোসিয়েশন, নিউ ইয়র্ক টাইমস, শিকাগো পাবলিক লাইব্রেরী ও পাবলিশার্স উইকলি প্রভৃতিতে সম্পাদকের পছন্ধ এবং প্রস্তাবিত শ্রেষ্ঠ বই তালিকায় অবস্থান।

সঠিক অনুচ্ছেদ শিরোনাম কোনটি?
titleA. কাহিনী
titleB. পুরস্কার ও সম্মাননা
titleC. মহাবিশ্ব
titleD. ভবিষ্যত
উত্তর: titleB
আলীবর্দীর দায়িত্ব গ্রহণের পূর্বে বিহার প্রদেশজুড়ে বিশৃঙ্খলা বিরাজ করছিল। বিহারের জমিদাররা নবাবের অবাধ্য ছিলেন এবং তাদের অনেকেই লুটতরাজে লিপ্ত হতেন। আলীবর্দী তাদের বিরুদ্ধে অভিযান পরিচালনা করেন এবং তাদেরকে পরাজিত করে নবাবের বশ্যতা স্বীকার ও নিয়মিত রাজস্ব প্রদান করতে বাধ্য করেন। টিকারির জমিদার রাজা সুন্দর সিংহ বশ্যতা স্বীকার করে আলীবর্দীর সঙ্গে বন্ধুত্ব স্থাপন করেন এবং মুস্তফা নামক তার অধীনস্থ একজন আফগান নায়ক (সেনা কর্মকর্তাকে) আলীবর্দীর চাকরির জন্য ছেড়ে দেন। মুস্তফা পরবর্তীতে আলীবর্দীর সেনাপতি রূপে খ্যাতি অর্জন করেন।

সঠিক অনুচ্ছেদ শিরোনাম কোনটি?
titleA. বিহারের নায়েব নাযিমের পদলাভ
titleB. বাংলায় মারাঠা আক্রমণ
titleC. দ্বিতীয় মুর্শিদ কুলির বিদ্রোহ
titleD. অবাধ্য জমিদারদের দমন
উত্তর: titleD
স্রষ্টার অস্তিত্বের পক্ষে প্রথাগত ধর্মতাত্ত্বিক যুক্তির একটি আধুনিক রূপ। ১৯৮৭ সালে সৃষ্টিতত্ত্বকে পাঠ্যবইয়ের অংশ হিসেবে বিজ্ঞানের সাথে পড়ানোর বিরুদ্ধে মার্কিন যুক্তরাষ্ট্রের আদালতে একটি রায় দেয়া হয়েছিল। এই রায়ের উপযুক্ত জবাব হিসেবেই প্রথমদিকে বুদ্ধিদীপ্ত অনুকল্পের বিকাশ ঘটেছিল। এই অনুকল্পের প্রাথমিক প্রস্তাবকদের সবাই ছিলেন মার্কিন ভিত্তিক খ্রিস্টান ধর্মীয় সংস্থা ডিসকভারি ইনস্টিটিউটের সদস্য বা সহযোগী। তারা ধারণা পোষণ করেছিলেন যে, এই বুদ্ধিমান পরিকল্পনাকারী হলেন খ্রিস্টান ধর্মের ঈশ্বর। এর প্রবক্তারা এটিকে বৈজ্ঞানিক বলে মনে করেন এবং বিজ্ঞানকে বিভিন্ন অতিপ্রাকৃত ঘটনা বিশ্বাস করানোর ক্ষেত্রে তারা এই তত্ত্ব অনুকল্প প্রয়োগ করেন।
সঠিক অনুচ্ছেদ শিরোনাম কোনটি?
titleA. বুদ্ধিদীপ্ত অনুকল্প
titleB. নব্য পৃথিবী সৃষ্টিবাদ
titleC. যুক্তরাষ্ট্রের বাইরে অবস্থা
titleD. বিজ্ঞান শিক্ষা
উত্তর: titleA
২০০৭ সালের নভেম্বর মাসে ভূমি উচ্ছেদ প্রতিরোধ কমিটি যাঁদের গ্রাম ছাড়া করেছিল, তারা গ্রামে ফিরতে শুরু করলেই নন্দীগ্রামে নতুন করে হিংসা ছড়িয়ে পড়ে। সেজ প্রকল্প বাতিল হয়ে যাওয়ার পরেও বিইউপিসি নন্দীগ্রামকে কার্যত মুক্তাঞ্চল করেই রেখে দেয়। এই সময় শাসকদলের ক্যাডারদের সঙ্গে বিইউপিসি-র ক্যাডাররা সংঘাতে জড়িয়ে পড়লে আবার হিংসাত্মক পরিস্থিতির সৃষ্টি হয়। এই প্রত্যাবর্তনকে গণমাধ্যম ব্যাখ্যা করেছিল সিপিআইএম-এর নন্দীগ্রাম “পুনর্দখল” হিসেবে। বিভিন্ন তথ্যপ্রমাণ থেকে জানা যায়, রাজ্য প্রশাসনকে সম্পূর্ণ অকার্যকর করে রেখে পার্টির পক্ষ থেকে এই অভিযান চালানো হয়েছিল। পার্টি এই অভিযানের শুধু প্রশংসাই করেনি, পার্টি চেয়ারম্যান একে “নতুন সূর্যোদয়” ও মুখ্যমন্ত্রী এটিকে “ওদের ইঁটের বদলে পাটকেল ছোঁড়া” বলে বর্ণনা করেন। শেষ মন্তব্যটি প্রাথমিকভাবে সম্ভবত মাওবাদীদের উদ্দেশ্য করে করা হয়, যাঁরা, সিপিআইএম-এর দাবি অনুযায়ী, নন্দীগ্রামে সক্রিয় ছিল। কিন্তু সরকার এই দাবি সঙ্গে দ্বিমত পোষণ করেন। ঘটনাটিকে “লাল সন্ত্রাস”-এর অন্যতম বলে বর্ণনা করা হয়। ভারতের মানবাধিকার কমিশনকে লিখিত একটি বার্তায় মেধা পাটকর বলেন, নন্দীগ্রামের এই সংঘর্ষ পরিস্থিতি ওই অঞ্চলে হাজার হাজার সিপিআইএম ক্যাডারদের অবস্থানের কারণেই বজায় আছে। পুলিশ অফিসাররা ওই অঞ্চলে উপস্থিত আছেন বটে, কিন্তু তারাও নন্দীগ্রাম আক্রমণের কর্মসূচিটি সমর্থন করছেন।

এই নতুন ঘটনার পর জাতীয় স্তরে প্রতিবাদ শুরু হয়। ১২ নভেম্বর, ২০০৭ তারিখে জাতীয় মানবাধিকার কমিশন পশ্চিমবঙ্গ সরকারকে নন্দীগ্রামের পরিস্থিতির উপর একটি তথ্যগত রিপোর্ট পেশ করতে বলে। চিত্রপরিচালক অপর্ণা সেন ও ঋতুপর্ণ ঘোষ প্রতিবাদে কলকাতা চলচ্চিত্র উৎসব বয়কট করেন। অপর্ণা সেন বলেন, “নন্দীগ্রাম কসাইখানায় পরিণত হয়েছে। প্রতিদিন সেখানে রক্তপাত ঘটছে। সিপিএম এখনও সবকিছুর নিয়ন্ত্রক হতে পারে, কিন্তু রাজ্যটা আমাদের।” 

ভারতের সংসদ নন্দীগ্রামের বিষয়টি গুরুত্বসহকারে আলোচনার সিদ্ধান্ত নেয়। সিপিআইএম ও বিরোধীদলের সংসদদের মধ্যে দুই দিন বিবাদ ও অচলাবস্থা চলার পর ২১ নভেম্বর, ২০০৭ তারিখে নিয়মিত প্রশ্নোত্তর পর্বের সময় ছেঁটে এই নিয়ে আলোচনা হয়। ইউপিএ সদস্য সহ সব দল 
গণহত্যার বিরুদ্ধে সমগ্র জাতির ধিক্কারকে সমর্থন করলে সিপিআইএম একঘরে হয়ে পড়ে।

সঠিক অনুচ্ছেদ শিরোনাম কোনটি?
titleA. ২০০৭ সালের নভেম্বর মাসের হিংসাত্মক ঘটনা
titleB. বিধানসভা উপনির্বাচন
titleC. পটভূমি
titleD. ভূমি উচ্ছেদ প্রতিরোধ কমিটি
উত্তর: titleA
জাবেরের ২৯ জুন ১৯২৬ সালে কুয়েত শহরে জন্মগ্রহণ করেন। জাবের ছিলেন আহমেদ আল-জাবের আল-সাবাহের তৃতীয় পুত্র সন্তান।

জাবের আল-মুবারাকিয়া স্কুল, আল-আহমেদিয়া স্কুল এবং আল-শারকিয়া বিদ্যালয়ে প্রাথমিক শিক্ষা লাভ করেন এবং পরবর্তীতে ধর্ম, ইংরেজি, আরবি এবং বিজ্ঞান-এ বেসরকারী শিক্ষা লাভ করেন।

তাঁর ভাই ফাহাদ আল-আহমেদ আল জাবের আল-সাবাহ উপসাগরীয় যুদ্ধে দসমান ভবনের সম্মুখে মৃত্যবরন করেন। 

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. পেশা
titleC. প্রাথমিক কর্মজীবন
titleD. ইরান-ইরাক যুদ্ধ
উত্তর: titleA
১৯৮৫-৮৬ মৌসুম থেকে ১৯৯৪-৯৫ মৌসুম পর্যন্ত প্রতিযোগিতাটি ইউ-বিক্স কাপ; ১৯৯৫-৯৬ মৌসুম থেকে ১৯৯৭-৯৮ মৌসুম পর্যন্ত ফুজ জেরক্স কাপ ও ১৯৯৮-৯৯ মৌসুমে জাতীয় জেলা চ্যাম্পিয়নশীপ নামে পরিচিত ছিল।

নেলসন সর্বাপেক্ষা অধিক সময় ও সর্বাধিকবার প্রতিদ্বন্দ্বিতা করার জন্য আহুত হয়েছিল। ১৯৫৮ থেকে ১৯৬৫ সাল পর্যন্ত নেলসন ২৮বার প্রতিদ্বন্দ্বিতার মুখোমুখি হয়েছিল ও প্রতিহত করতে সক্ষমতা দেখায়।

সঠিক অনুচ্ছেদ শিরোনাম কোনটি?
titleA. প্রবর্তন কাল
titleB. রেকর্ড
titleC. বিজয়ী দলের তালিকা
titleD. শতাব্দীর সেরা একাদশ
উত্তর: titleC
হিজরী ৬ষ্ঠ সনে হযরত রাসূলে কারীম সা: আমর ইবন উমাইয়্যাকে ইসলামের দাওয়াত সম্বলিত একটি পত্র সহকারে হাবশা যাওয়ার নির্দেশ দেন। এই পত্রে রাসূল সা: নাজ্জাশীকে হাবশায় অবস্থিত মুহাজিরদের আতিথেয়তার সুপারিশ করেন এবং হযরত উম্মু হাবীবা বিনতু আবী ‍সুফিয়ান (ইসলাম গ্রহণের কারণে স্বামীর সাথে সম্পর্কছেদ হয়ে গিয়েছিলো),যিনি তখনও পর্যন্ত হাবশার মুহাজিরদের সাথে সেখানে অবস্থান করছিলেন- তার সাথে নিজের বিয়ের পয়গাম পাঠান। 
এই দাওয়াতপত্র পেয়ে নাজ্জাশী হযরত জাফর ইবন আবী তালিবের হাতে ইসলাম গ্রহণ করেন এবং হযরত রাসূলুল্লাহর সা: পত্রের জবাবে একটি পত্র লিখেন। এই পত্রে তার ইসলাম গ্রহণ, রাসূল সা:এর প্রতি সালাম, মুহাজিরদের প্রতি আতিথেয়তা ইত্যাদি বিষয়ের উল্লেখ ছিল। রাসূল সা: পত্র অনুসারে তার পক্ষ থেকে নাজ্জাশী নিজেই উম্মু হাবীবাকে বিয়ের পয়গাম দেন। তিনি নিজেই রাসূলুল্লাহর উকিন হন এবং বিয়ের পর রাসূলুল্লাহর সা: পক্ষ থেকে চারশো দীনার মোহর আদায় করেন। 
অতঃপর হাবশায় যে সকল মুহাজির অবস্থান করছিলেন, তাদের দুটো জাহাজে করে নিয়ে আমর ইবন উমাইয়া খাইবার যুদ্ধের সময় মদীনায় পৌঁছেন। (সীরাতু ইবন হিশাম-২/৩৫৯)।

হাবশার এই অভিযান শেষে রাসুল ইসলামের চক্রান্তকারী আবু সুফিয়ান হত্যা করার জন্য আমর ইবন উমাইয়া এবং সালামা ইবন আসলাম মতান্তরে জাব্বার ইবন সাখার আল আনসারীক 
একটি টিম গঠন করে মক্কায় প্রেরন করেন । কিন্তু মক্কায় বিষয়টি জানাজানি হয়ে গেলে তারা আবু সুফিয়ানকে হত্যা না করেই মদিনায় ফিরতে বাধ্য হন এবং পথিমধ্যে তাদের অনুসারী উবাইদুল্লাহ ইবনে মালিক ও বনী হুজাইল কে হত্যা করেন ।তাদের খোঁজে মক্কার কুরাইশরা বের হলে এদের মধ্যে দুইজন গোয়েন্দা কে আবু উমাইয়া সালামা ইবনে আসলাম দেখতে পান এবং এই দুইজন গোয়েন্দার মধ্যে একজনকে হত্যা করেন এবং অন্যজনকে বন্দী করে মদীনায় রাসূলুল্লাহর সা: নিকট নিয়ে আসেন। 

সঠিক অনুচ্ছেদ শিরোনাম কোনটি?
titleA. নাম ও বংশ পরিচয়
titleB. মৃত্যু
titleC. হাবশায় দূত প্রেরন
titleD. উল্লেখযোগ্য ছাত্র
উত্তর: titleC
পশ্চিম গোদাবরী জেলা চারটি রাজস্ব বিভাগে বিভক্ত। এগুলি হল: এলুরু, জঙ্গরেড্ডিগুদেদম, কোভুর ও নরসপুরম। এই চারটি রাজস্ব বিভাগ মোট ৪৮টি মণ্ডলে বিভক্ত। মণ্ডলগুলি আবার ৮৮১টি গ্রাম, ১টি পৌরসংস্থা, ৭টি পুরসভা ও ৫টি সেন্সাস টাউন নিয়ে গঠিত। এলুরু এই জেলার একমাত্র পৌরসংস্থা। জেলার সাতটি পুরসভা হল: কোভুর, নরসপুরম, নিদাদাভোলু, পালাকোল, তাদেপল্লিগুদেম, তানুকু ও ভীমাবরম এবং ৫টি সেন্সাস টাউন হল দ্বারকা তিরুমালা, শনিবারপুপেত, সত্রমপদু, গবরাবরম ও তাঙ্গেল্লামুদি।
সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. মণ্ডল
titleC. পর্যটন ও দর্শনীয় স্থান
titleD. জনপরিসংখ্যান
উত্তর: titleA
কাচিন রাজ্যের অর্থনীতি প্রধানত কৃষি কাজের উপর নির্ভরশীল।কৃষি কার্য করে এই রাজ্যের মানুষ জীবিকা নির্বাহ করে।এই রাজ্যের প্রধান অর্থকরী ফসল হল চা,ধান বা চাল, পাট।এছাড়া রাজ্যটিতে প্রচুর সেগুন গাছ জনন্মায়।এই সেগুন গাছ থেকে বিভিন্ন আসবাব শিল্প গড়ে উঠেছে।রাজ্যটির প্রধান শহর গুলি হল মাইটকয়িন ,ভোযা ও পুটাও।এই শহর গুলিতে কিছু আধুনিক শিল্পের বিকাশ ঘটেছে।তবে এই শিল্প গুলি শহর গুলিতেই সীমা বদ্ধ ।শহরের বাইরে এদের তেমন বিস্তার ঘটেনি।এই রাজ্যে কিছু এলাকায় স্বর্ণ খনি রয়েছে যা রাজ্যটির অর্থনীতির বিরাট ভূমিকা রাখে।এছাড়া এখানে মূল্যবান পাথর বা জিম স্টোন পাওয়া যায়।এই রাজ্যে একটি বিদ্যুৎ কেন্দ্র গড়ে উঠেছে।
সঠিক অনুচ্ছেদ শিরোনাম কোনটি?
titleA. অর্থনীতি
titleB. জনসংখ্যা
titleC. অবস্থান
titleD. ধর্ম
উত্তর: titleA
যে স্থানে কোন জৈন সাধক মোক্ষলাভ করেছিলেন বলে মনে করা হয় সেই স্থানে মার্বেল পাথরের তৈরী চড়া বিশিষ্ট মন্দিরকে কূট বা দেহরী বা টঙ্ক বলা হয়ে থাকে। সম্মেদ শিখরের বিভিন্ন চূড়ায় প্রায় নয় কিলোমিটার বিস্তৃতিতে একত্রিশটি কূট অবস্থিত। গণধর ইন্দ্রভূতি গৌতম স্বামীর কূটের পূর্বদিকে উনিশটি এবং পশ্চিমদিকে এগারোটি কূট বর্তমান। চব্বিশজন তীর্থঙ্কর, দুইজন গণধর এবং চারজন শাশ্বত জীনের উদ্দেশ্যে ত্রিশটি কূট নির্মিত হয়। এই পাহাড়ে অবস্থিত জল মন্দিরকে একটি কূট হিসেবে বিবাচনা করা হয়ে থাকে। পূর্বদিকে সবচেয়ে শেষ প্রান্তে চন্দ্রপ্রভের জন্য নির্মিত ললিত কূট এবং পশ্চিমদিকে সবচেয়ে শেষ প্রান্তে পার্শ্বনাথের জন্য নির্মিত সুবর্ণভদ্র কূট অবস্থি্ত। এই পাহাড়ে চব্বিশজন তীর্থঙ্করের জন্য কূট নির্মিত হলেও তাদের মধ্যে আদিনাথ, বাসুপূজ্য নেমিনাথ ও মহাবীর এই পাহাড়ে মোক্ষ লাভ করেননি। জল মন্দির ব্যতিরেকে প্রতিটি কূটে সাধককদের মূর্তি না থেকে শুধুমাত্র চরণ পাদুকা উপস্থিত রয়েছে।

সঠিক অনুচ্ছেদ শিরোনাম কোনটি?
titleA. কূট
titleB. শাশ্বত জীনদের কূটের তালিকা
titleC. সম্মেদ শিখরে মোক্ষলাভপ্রাপ্ত তীর্থঙ্করদের কূটের তালিকা
titleD. জল মন্দির
উত্তর: titleA
বাংলাদেশ সেনাবাহিনী পরিচালিত দেশব্যাপী ২১টি পাবলিক স্কুল ও কলেজের মধ্যে ২০০৫ সালের মূল্যায়নে এ প্রতিষ্ঠানের স্কুল শাখা সর্ব শ্রেষ্ঠ বিবেচিত হয়। এ প্রতিষ্ঠান বিগত বছরগুলোতে এসএসসি ও এইচ এসসি পরীক্ষায় শতভাগ পাশের গৌরব অর্জন করে। ২০০৪ ও ২০০৭ সালে উচ্চ মাধ্যমিক পরীক্ষার ফলাফল অনুসারে চট্টগ্রাম শিক্ষা বোর্ড এর ১৫০ শিক্ষাপ্রতিষ্ঠানের মধ্যে শীর্ষ দশে (১০) অবস্থান করে এবং শতভাগ পাশের মর্যাদা লাভ করে। ২০১৪ সালের উচ্চ মাধ্যমিক পরীক্ষায় চট্টগ্রাম শিক্ষা বোর্ড এ সাফল্যের তালিকায় জিপিএ-৫ পেয়ে চতুর্থ স্থানে রয়েছে চট্টগ্রাম ক্যান্টনমেন্ট পাবলিক স্কুল ও কলেজ। কলেজের ২১৫ জন শিক্ষার্থী জিপিএ-৫ পেয়েছিল।

সঠিক অনুচ্ছেদ শিরোনাম কোনটি?
titleA. ভাষা শিক্ষা ক্লাব
titleB. অর্জন
titleC. গিরিপ্রভা
titleD. সহ শিক্ষা কার্যক্রম
উত্তর: titleB
ডুনেডিনে শিক্ষকতা পেশায় সংক্ষিপ্তকাল কর্মরত ছিলেন। ১৯৭০-এর দশকে ব্যঙ্গচিত্রবিদ হিসেবে নিজেকে পরিচিত করে তুলেন। এ পর্যায়ে তিনি রাজনীতিবিদ, ক্রীড়াব্যক্তিত্ব ও পাঠকের চোখে নিউজিল্যান্ড ও বিদেশের জনপ্রিয় ব্যক্তিদের নিয়ে কাজ করেন। পাশাপাশি সমসাময়িক মৃত্যুবরণকারী জনপ্রিয় ব্যক্তিদেরসহ ক্যাথরিন ম্যান্সফিল্ডের ছয়টি প্রতিকৃতি অঙ্কন করেছিলেন। 

আলেকজান্ডার টার্নবুল লাইব্রেরি, নিউজিল্যান্ড ন্যাশনাল লাইব্রেরিতে তার সংগৃহীত আট শতাধিক চিত্র রয়েছে। এ সংখ্যাগুলোর অধিকাংশই একক ডিজিটাল প্রতিকৃতি। অকল্যান্ডের মনস্তত্ত্ববিদ শিক্ষাবিদ ব্যারি হিউজ লিখেছেন যে, মারে ওয়েবের ব্যঙ্গচিত্রগুলো সাধারণ্যের চক্ষে হয়তোবা তাদের স্থিরচিত্রের চেয়েও সত্যরূপে তুলে ধরা হয়েছে।

যোসেফ রোমানোস ও গ্রান্ট হার্ডিং ১৯৯১ সালে অকল্যান্ডের রাগবি প্রেস থেকে তার অঙ্কিত ‘১০০ গ্রেট রাগবি ক্যারেকটার’ শীর্ষক গ্রন্থ প্রকাশ করে। ওতাগো ডেইলি টাইমসের সম্পাদকীয় পৃষ্ঠাকে ওয়েবসাইট হিসেবে পরিচিত পেয়েছে ও এতে তিনি নিয়মিতভাবে অংশ নিতেন। বর্তমানে তিনি ব্যক্তিগত কাজে লিপ্ত রয়েছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. ব্যক্তিগত জীবন
উত্তর: titleA
অধিকাংশ টেস্ট খেলা ও একদিনের সিরিজ সফরকালীন সময়ে অনুষ্ঠিত হয়। সফরে এক দেশ অন্য দেশে ভ্রমণ করে ও ঘরোয়া দল হিসেবে কাউন্টি বা রাজ্য দলের বিপক্ষে প্রস্তুতিমূলক খেলা, প্রথম-শ্রেণীর খেলায় অংশগ্রহণ করে। স্বাগতিক দলের বিপক্ষে টেস্ট সিরিজ কিংবা একদিনের আন্তর্জাতিক খেলা অথবা স্বাগতিক ও অন্য কোন সফরকারী দলের বিপক্ষে অনুষ্ঠিত প্রতিযোগিতায় প্রতিদ্বন্দ্বিতা করে। ত্রি-দেশীয় প্রতিযোগিতায় এক দলের সফর শেষ হলে ও অন্য দেশ সদ্য আগমন করলে অথবা কেবলমাত্র প্রতিযোগিতার উদ্দেশ্যে আগমনের মাধ্যমে অনুষ্ঠিত হয়। প্রতিযোগিতায় কেবলমাত্র তিন দলের অংশগ্রহণ ঘটে ও তিনটি দল একে-অপরের বিরুদ্ধে এক, দুই কিংবা তিনবার মোকাবেলা করে থাকে। সাধারণতঃ জয়ে ২, ফলাফল না হলে বা টাই হলে ১ এবং পরাজয়ে ০ পয়েন্টভিত্তিতে সর্বাধিক পয়েন্ট সংগ্রহকারী দুই দল একটি চূড়ান্ত খেলায় মুখোমুখি হয়। অস্ট্রেলীয় ত্রি-দেশীয় সিরিজ এবং ন্যাটওয়েস্ট সিরিজের ন্যায় ত্রি-দেশীয় প্রতিযোগিতায় কখনো কখনো বোনাস পয়েন্ট পদ্ধতির প্রচলন ঘটানো হয়েছে।

দুই থেকে ছয়টি টেস্ট খেলা নিয়ে টেস্ট সিরিজ গঠিত। ১৯৭০-এর দশক থেকে ১৯৮০-এর দশকের শুরুর সময় পর্যন্ত ছয় খেলার টেস্ট সিরিজ সাধারণ বিষয়ের অন্তর্ভুক্ত ছিল। ১৯৯৭-৯৮ মৌসুমে সর্বশেষ ছয় খেলার টেস্ট সিরিজ ওয়েস্ট ইন্ডিজে অনুষ্ঠিত হয় যাতে ওয়েস্ট ইন্ডিজ এবং ইংল্যান্ড দল প্রতিদ্বন্দ্বিতা করে। অ্যাশেজ সিরিজে ১৯৮১ এবং ১৯৯৭ মৌসুমে ইংল্যান্ড ছয় খেলা নিয়ে আয়োজন করে। কিন্তু অস্ট্রেলিয়া ১৯৮২-৮৩ মৌসুমে নিজ দেশে পাঁচ খেলা নিয়ে টেস্ট সিরিজ করে। চার কিংবা পাঁচটি টেস্ট নিয়ে গড়া সিরিজ সর্বাপেক্ষা গুরুত্বপূর্ণ বিষয় এবং সর্বাপেক্ষা কম গুরুত্বপূর্ণ সিরিজ হচ্ছে এক, দুই কিংবা তিন টেস্ট খেলা। তবে সিরিজ বিজয়ী দলকে স্থায়ীভাবে ট্রফি প্রদান করা হয়। সিরিজ ড্র হলে ট্রফি উভয় দলের মধ্যে যৌথভাবে বণ্টন করা হয়। ইংল্যান্ড বনাম অস্ট্রেলিয়ার মধ্যকার অ্যাশেজ সিরিজের ট্রফিটি সর্বাপেক্ষা মর্যাদাবান, স্থায়ী ও গুরুত্বপূর্ণ ট্রফি হিসেবে বিবেচনা করা হয়। অন্যান্য স্থায়ী ট্রফির মধ্যে রয়েছে:

সঠিক অনুচ্ছেদ শিরোনাম কোনটি?
titleA. আইসিসি আন্তর্জাতিক র‌্যাঙ্কিং
titleB. সাধারণ বিষয়াবলী
titleC. আইসিসি দশ বছর মেয়াদী পরিকল্পনা
titleD. ওডিআই র‌্যাঙ্কিং
উত্তর: titleB